Rita Aksenoka

Rita Aksenoka (dzimusi , mirusi ) bija latviešu juriste.

 Dzīvesgājums 
Dzimusi kā Rita Vidnere 1936. gada 22. aprīlī Dzērves pagasta Gobziņos mežsarga Jēkaba Vidnera un viņa sievas Ernestīnes, dzimušas Brašas, ģimenē. Otrā pasaules kara vācu okupācijas laikā viņas vecākus apcietināja un tēvu nogalināja.«Pie bērnu līķiem vienmēr raudāju…» Pēdējā saruna ar leģendāro izmeklētāju Ritu Aksenoku santa.lv pārpublicēts no "Ievas Stāsti" nr. 10 (2024)
Rita mācījās Dzērves-Cīravas septiņgadīgajā skolā, tad Aizputes vidusskolā.Biogrāfiskā vārdnīca MIRDZA BIRZNIECE 1960. gadā viņa absolvēja studijas Latvijas Valsts Universitātes Ekonomikas un juridiskās fakultātes tiesību zinātņu nodaļā. 1962. gadā sāka strādāt par izmeklētāju Rīgas pilsētas Ļeņina rajona, vēlāk Maskavas rajona prokuratūrā, 1975. gadā par Sevišķi svarīgu lietu izmeklēšanas nodaļas vadītāju.
Pēc 1991. gada Augusta puča un Latvijas neatkarības atjaunošanas viņa turpināja strādāt par Sevišķi svarīgu lietu izmeklēšanas pārvaldes priekšnieci (1990—1992), izmeklēja Rīgas OMON vienības noziegumus, vēlāk bija ģenerālprokurora palīdze preses jautājumos (1992—1995).
No 1995. līdz 2007. gadam Rita Aksenoka vadīja Valsts prezidenta Gunta Ulmaņa, tad Vairas Vīķes-Freibergas kancelejas Apžēlošanas dienestu.

Iedvesmojoties no Aksenokas personības, Nacionālajā teātrī tapa izrāde "Ko var cilvēks". Vairākas no Aksenokas izmeklētajām lietām aprakstītas Lāsmas Gaitnieces grāmatās "Skandalozākie noziegumi Latvijas vēsturē".Mūžībā devusies kādreizējā sevišķi svarīgu lietu izmeklētāja Rita Aksenoka lsm.lv 2025. gada 11. decembrī

Dēls Aivars Aksenoks, politiķis, bijis Latvijas Tieslietu ministrs un Rīgas pašvaldības vadītājs.

 Atsauces 

Kategorija:1936. gadā dzimušie
Kategorija:Dienvidkurzemes novadā dzimušie
Kategorija:Latvijas prokurori
Kategorija:Latvijas Universitātes absolventi